Angrefristen gir anvisning på det tidsrommet angreretten kan gjøres gjeldende overfor selger. Den konkrete fristen vil typisk være angitt i avtalen mellom partene. En typisk fristangivelse er at kjøper kan angre kjøpet uten noen spesifikk grunn innen 14 dager etter inngåelsen av kjøpsavtalen. Følger det ikke av avtalen hva som er angrefristen og er det tale om et forbrukerkjøp etter forbrukerkjøpsloven, følger det av forbrukerkjøpsloven § 41 første ledd at angrefristen utløper idet kjøpsgjenstanden (bilen) er overlevert til kjøper. Angrefristen går altså tapt ved overleveringen. Merk at dette er en særregel som kun gjelder i forbrukerforhold, det vil si der bilen kjøpes av en næringsdrivende, typisk en forhandler.